A **igrexa de Lärbro** (sueco: *Lärbro kyrka*) é unha igrexa medieval luterana en Lärbro, na illa sueca de Gotland, pertencente á diocese de Visby.

Historia
--------

A igrexa de Lärbro está construída nunha antiga importante posición estratéxica, e a parte máis antiga do conxunto é a torre defensiva que se atopa ao seu carón. A torre foi levantada a finais do século XII con cinco pisos e aínda está intacta. No presente úsase para albergar exposicións temporais.

Unha igrexa románica de pedra construíuse no lugar máis ou menos ao mesmo tempo que a torre defensiva, e dela un feixe de detalles, como un portal, foron conservados e incorporados ao presente edificio principalmente gótico. Os traballos de reconstrución, que transformaron o edificio románico no actual, comezaron a finais do século XIII. A nave e o coro levantáronse case ao mesmo tempo, sendo o coro só un pouco máis antigo. A pouco común torre octagonal, foi construída na década de 1340. Dende un principio a igrexa estivo ricamente decorada con frescos e esculturas de pedra.

A torre orixinalmente tiña o dobre de tamaño que a presente, pero resultou danada nunha treboada en 1522 e nunca foi reconstruída para recuperar a súa altura. Dende entón a igrexa permaneceu case inalterada.

Arquitectura
------------

A característica máis pouco común da igrexa de Lärbro é a torre octogonal, única entre as igrexas do rural de Gotland. Probablemente estea inspirada nunha das igrexas agora en ruínas de Visby, así como na súa catedral. A torre está ricamente decorada con gárgolas e relieves, e ten un gran portal occidental decorado con esculturas de santos e esculturas que representan a infancia de Cristo. Os académicos especularon sobre o motivo polo cal a igrexa ten esa torre tan pouco común. Puido ser usada como unha capela dedicada a San Olaf e a inspiración para a súa forma pouco común puido vir da catedral de Nidaros en Noruega.

A nave e o coro tamén teñen uns portais ricamente decorados. No interior a igrexa é grande e espazosa. Aínda sobreviven fragmentos de frescos orixinais, incluídas combinacións pouco comúns de elementos pintados e esculpidos. Entre o mobiliario destacan unha cátedra de bispo do século XIII e o peculiar retablo de ao redor de 1400 pero repintado en 1746. A meirande parte do resto do mobiliario é dos séculos XVII e XVIII e de elaboración local.

Cemiterio
---------

Preto da igrexa hai un cemiterio que pertenceu a un hospital en tempos de guerra, activo en Lärbro entre 1939 e 1946. Aínda que nunca foi amplamente utilizado polo exército sueco xa que Suecia non loitou na segunda guerra mundial, o hospital admitiu a refuxiados con tuberculose, incluídos refuxiados da ocupación soviética dos estados bálticos, antigos prisioneiros dos campos de concentración de Auschwitz e Bergen-Belsen e incluso soldados da Wehrmacht fuxidos. O hospital tratou ao redor de 500 pacientes de campos de concentración, moitos deles cidadáns polacos. Deles 45 non sobreviviron e están enterrados no cemiterio. As autoridades polacas colocaron unha placa en memoria dos falecidos.

Galería de imaxes
-----------------

* Vista dende o aireVista dende o aire
* Portal do coroPortal do coro
* Cátedra do bispoCátedra do bispo
* Pía bautismalPía bautismal

Notas
-----

1. 1 2 3  Andrén, Anders (2011). Historiska Media, ed. *Det medeltida Gotland: en arkeologisk guidebok*. Lund. pp. 179–181. ISBN 978-91-85873-83-8.
2. 1 2 3 4  Lagerlöf, Erland (1973). Rabén & Sjögren, ed. *Gotlands kyrkor*. Uddevalla. pp. 208–211. ISBN 9129410355.
3. 1 2 3 4 5  "Lärbro krigssjukhus museum". Museumkrigssjukh. Archived from the original on 24 de decembro de 2013. Consultado o 14 de agosto de 2018.

| * v
* c
* e
Igrexas en Gotland, Suecia |
| --- |
| 
* Akebäck
* Ala
* Alskog
* Alva
* Anga
* Ardre
* Atlingbo
* Barlingbo
* Björke
* Boge
* Bro
* Bunge
* Burs
* Buttle
* Bäl
* Dalhem
* Eke
* Ekeby
* Eksta
* Endre
* Eskelhem
* Etelhem
* Fardhem
* Fide
* Fleringe
* Fole
* Follingbo
* Fröjel
* Fårö
* Gammelgarn
* Ganthem
* Garde
* Gerum
* Gothem
* Grötlingbo
* Guldrupe
* Hablingbo
* Hall
* Halla
* Hamra
* Hangvar
* Havdhem
* Hejde
* Hejdeby
* Hejnum
* Hellvi
* Hemse
* Hogrän
* Hörsne
* Klinte
* Kräklingbo
* Källunge
* Lau
* Levide
* Linde
* Lojsta
* Lokrume
* Lummelunda
* Lye
* Lärbro
* Martebo
* Mästerby
* Norrlanda
* När
* Näs
* Othem
* Roma
* Rone
* Rute
* Sanda
* Silte
* Sjonhem
* Slite
* Sproge
* Stenkumla
* Stenkyrka
* Stånga
* Sundre
* Tingstäde
* Tofta
* Träkumla
* Vall
* Vallstena
* Vamlingbo
* Viklau
* **Catedral de Visby**
* Visborg
* Vänge
* Väskinde
* Västergarn
* Västerhejde
* Väte
* Öja
* Östergarn

 | Coat of armas do Gotland County |
|  **Commons** |

|  |  |
| --- | --- |
| Control de autoridades | 
* Wd: Q1742919
* GeoNames: 8130676
* Google Maps: 5409555143686301236

 |